Webshop szinkronizálások, webshopok automatizálása

Webshopok szinkronizálása

Lehetőség van a termékekkel kapcsolatos adatok feltöltésére a webshopba és a megrendelések letöltésére a webshopból az eVIRbe.
Az eVIR figyeli, hogy az utolsó sikeres szinkronizálás óta milyen változások történtek, és csak az érintett adatokat tölti fel.

Alapelvnek tekinthető, hogy az eVIR nem töröl adatot, csak a szinkronbeállításban megadott adatokat módosítja.
Ezért lehetőség van arra, hogy a webshopunk adatait a webshop által biztosított felületen kezeljük és optimalizáljuk és az eVIR Webshop connector modulja csak a megadott tevékenységeket végezze el, viszont ebben az esetben az adatok eltérhetnek a két felület között.
A termékek azonosítása az eVIR cikkszám alapján történik.

A művelet normál körülmények között gyorsan lezajlik, egyéb esetben viszont a háttérben befejezi a működést, mindezekről tájékoztat a Rendszerüzenetek területen.

Szinkronizálást végző menüpontok

A Webshop connector → Beállítás → Szinkron menüpont alatt létrehozhatóak egyedi szinkronok, amikor csak az egyedileg beállított adatokat szinkronizálja az eVIR a webshopba.

Webshop connector → Technikai → Kapcsolótáblák ellenőrzése menüpont alatt térképezzük fel a webshop tartalmát a későbbi szinkronizációhoz.

A Webshop connector → Szinkronizálások menü alatt találhatók a menüből lefuttatható szinkronizálások, amikor az előző szinkronizálás óta változott adott adatokat szinkronizálja a program.

Webshop connector → Megrendelés → Megrendelések letöltése menüpont alatt a webshopon található megrendeléseket nézzük át és töltjük le az új rendeléseket. A termékek esetében ehhez elég a termékek cikkszámának egyezése és a webshop beállításokban a Letöltendő rendelések státusza és Letöltött rendelések státusza mezők megfelelő kitöltése.

A Webshop connector → Naplók → Szinkron napló menüpont alatt a lefuttatott szinkronizálások listája látható.

Ütemezett feladatok, automata szinkron

Lehetőség van mind a cikkek adatainak, mind a készlet és ár információk automatizált szinkronizálására is.
A cikkek adatainál ez jellemzően naponta, a készlet információknál 5-60 percenként, ár információknál 15-120 percenként szokott megtörténni.

Mivel ezek a funkciók manuálisan is elindíthatóak, ezért ha valamiért fontos azonnal érvényre juttatni a változtatásokat, akkor nem kell kivárni az automatikusan elinduló szinkronizálást, bármikor el lehet indítani a megfelelő menüpontokból.

Ha szükség van az automatizmus beállítására, akkor a rendszer üzemeltetője tudja ezt megtenni, a programban az ütemezett feladatok beállításával.

Kapcsolódó oldalak:

Külső webshop üzemeltetése

Új webshop felvétele és a webshopok beállításai az eVIRben

Webshopban árult cikkek beállításai

Webshop rendeléskor az eVIR rendszer készletkezelésének beállításai

Egyéb beállítások a törzsadatokban

Új rendelések letöltése a webshopból